Síran sodný

Síran sodný je biela tuhá kryštalická anorganická zlúčenina so vzorcom Na2SO4, pričom môže taktiež existovať vo forme niekoľkých hydrátov. Využíva sa najmä pri výrobe čistiacich látok, výrobe buničiny, ale aj v potravinárstve pod E číslom E514.

 Formy 
 Bezvodý síran sodný - dá sa využiť na absorbciu vody, napríklad pri sušení iných látok
 Heptahydrát - vzácna, metastabilná forma síranu sodného, ktorá vzniká náhlym schladením nasýteného roztoku pri 40 °CThermodynamic Stability of Sodium Sulfate HeptahydrateCrystallization of sodium sulfate phases in porous materials: The phase diagram Na2SO4–H2O and the generation of stress
 Oktahydrát - podľa výskumu uverejneného v žurnále americkej chemickej spoločnosti sa podarilo oktahydrát síranu sodného pripraviť vysokotlakovou kryštalizáciou pri tlaku 1,54 GPaIn Situ Characterization of Elusive Salt Hydrates—The Crystal Structures of the Heptahydrate and Octahydrate of Sodium Sulfate
 Dekahyrát - minerál mirabilit, často sa používa v chemickom priemysle

 Chemické vlastnosti a reaktivita 
Podobne ako aj ostatné sírany, aj síran sodný reaguje s bárnatými soľami (bežne napríklad chlorid bárnatý - BaCl2) za vzniku nerozpustného BaSO4. Toto sa využívalo ako klasická kvalitatívna analytická skúška prítomnosti rozpustených síranov. Prebieha nasledovná reakcia:

Na2SO4 + BaCl2 → 2 NaCl + BaSO4↓

Aj napriek tomu, že síran sodný s väčšinou oxidačných ani redukčných činidiel nereaguje, sa dá za vysokej
teploty uhlíkom redukovať na sulfid sodný

Na2SO4 + 2 C → Na2S + 2 CO2

 Fyzikálne vlastnosti 
Zaujímavou fyzikálnou vlastnosťou síranu sodného je jeho rozpustnosť vo vode, ktorá sa prudko zvyšuje až kým roztok nedosiahne teplotu 32,38 °C, kedy dosiahne rozpustnosť 49,7 g/100 cm3. Pri ďaľšom zvýšení teploty rozpustnosť mierne klesne a dalej sa zvyšuje len mierne, čo sa dá vysvetliť tým, že pri tejto teplote dochádza k uvoľneniu kryštálovej vody, čím sa dekahydrát premieňa na bezvodú látku.

 Výroba 
 Z prírodných zdrojov 
Dve tretiny dekahydrátu síranu sodného sa získavajú z prírodne vyskytujúceho sa minerálu - mirabilitu. 

V roku 1990 boli najväčšími producentmi Mexiko a Španielsko, pričom obidva štáty vyprodukovali približne 500 000 ton. Ďalšími veľkými producentmi boli Rusko, USA a Kanada, ktoré vyprodukovali približne 350 000 ton.SODIUM SULFATE Statistical Compendium

 Chemická výroba 

H2SO4 + 2NaOH = 2H2O + Na2SO4

 Použitie 
Používa sa pri korekciách kyslosti, v pekárenskom priemysle alebo ako potrava pre kvasinky pivné pri výrobe piva. V lekárnictve ako preháňadlo. Môžeme ho nájsť na žuvacích cukríkoch a žuvačkách.

V Spojených štátoch amerických je síran sodný povolený. V celej Európskej únii a na Slovensku smie byť používaný v množstve, ktoré je potrebné okrem detských výživ.

 Nežiaduce účinky 
Nebola stanovená hodnota prijateľnej dennej dávky. Nie sú žiadne známe vedľajšie a nežiadúce účinky na zdravie človeka.

 Referencie 


Kategória:Sírany
Kategória:ATC A06AD – Osmoticky pôsobiace laxatíva
Kategória:ATC A12CA – Sodík
Kategória:Zlúčeniny sodíka
514 i